Sekolah Menengah Kebangsaan Tok Janggut

Sekolah Menengah Kebangsaan Tok Janggut atau nama ringkasnya SMK Tok Janggut, merupakan sebuah Sekolah menengah kebangsaan yang terletak di Jalan Pasir Puteh - Kota Bharu. Pada 2009, Sekolah Menengah Kebangsaan Tok Janggut memiliki 710 pelajar lelaki dan 799 pelajar perempuan, menjadikan jumlah keseluruhan murid seramai 1509 orang. Ia mempunyai seramai 123 orang guru.2009 Sekolah Menengah Kebangsaan Tok Janggut (juga dikenali sebagai SMKTJ atau SEMENTOJA) ialah sebuah sekolah menengah bantuan penuh kerajaan yang terletak di Kampung Kelubi, Jalan Pasir Puteh – Kota Baru, Pasir Puteh, Kelantan. Sejarah Mula ditubuhkan pada 1 Januari 1965 dengan nama Sekolah Aneka Jurusan. Sebelum tahun 1966, para pelajar sekolah ini menumpang di SK Pasir Puteh (L). Pada masa itu, para pelajar seramai 273 orang, guru seramai 13 orang dengan 7 buah bilik darjah. Pada 15 Oktober 1966, bangunan sekolah baru di Kampung Kelubi, Jalan Pasir Puteh – Kota Baru telah dirasmikan oleh Menteri Pelajaran Malaysia, Encik Mohamed Khir Johari dan diberi nama Sekolah Menengah Rendah Pasir Puteh. Pada 1967, pelajar sekolah ini mula mengambil peperiksaan Sijil Rendah Pelajaran (SRP). Pada 1973, pelajar mula mengambil Sijil Pelajaran Malaysia (SPM). Pada 17 Mac 1974, nama sekolah ini ditukar kepada nama Sekolah Menengah Tok Janggut mengambil nama sempena nama pejuang tempatan yang menentang Inggeris iaitu Haji Hassan bin Panglima Mat Munas yang juga dikenali dengan nama Tok Janggut. Perasmian nama baru sekolah ini telah dilakukan oleh Menteri Besar Kelantan, Dato’ Mohamad Bin Yaacob. Pada 1986, pelajar mula mengambil peperiksaan Sijil Tinggi Pelajaran (STP). Pada tahun 1986 juga, pengambilan pelajar aliran sains seramai 32 orang bermula. Pada 1 Januari 1998, sekolah ini ditukar nama kepada Sekolah Menengah Kebangsaan Tok Janggut selaras dengan peraturan Kementerian Pendidikan Malaysia. Lencana sekolah Lambang Kijang – Lambang kerajaan Kelantan Obor – Menyemarakan perjuangan menuju kejayaan Bulatan teknik – Mempraktikan imaginasi dan daya usaha dalam berbagai-bagai bidang kemahiran. Warna Merah – Semangat perjuangan Tok Janggut yang diwarisi sehingga kini. Biru muda – Kecintaan kepada sekolah sebagai tempat menimba ilmu. Kuning – Warna kerajaan Negeri Kelantan di bawah naungan Raja yang memerintah. Putih – Kesucian dan ketulusan hati murni pendidik untuk mendidik anak-anak yang dahagakan ilmu pengetahuan. Lencana SMK Tok Janggut Cogan kata Hidup Biarlah Berjasa Cogan kata ini menyeru semua pihak iaitu guru, pelajar dan ibu bapa mengembleng tenaga untuk berbakti bagi meningkatkan mutu pendidikan. Guru-guru yang komited dan berjasa dapat membentuk dan melahirkan insan yang seimbang dari segi jasmani, intelek, emosi dan rohani. Para pelajar pula dikatakan berjasa apabila mereka menjadi seseorang yang berdisplin, berakhlak dan cemerlang dalam kurikulum dan ko-kurikulum. Ibu bapa berperanan dalam pendidikan dengan menentukan anak-anak mereka belajar berterusan ketika di rumah serta memberikan kerjasama kepada pihak sekolah. Lagu sekolah Tegak teguh berdiri sementoja Memayungi Putra Puteri tercinta Jasa-jasamu dikenang sentiasa Keranamu Penyambung citajaya Medan bakti pada nusa dan bangsa Pahlawan terbilang bersemangat waja Menjadi lambang menggunung cita-cita Putera-puterimu pastikan berjasa Berkat gigih guru-guru yang setia Iman takwa pedoman di jiwa Berdisiplin dan berdedikasi Mewarnai insan-insan yang murni Kami bersatu mencapai cita suci Semoga tuhan akan merestui Kami bangga dengan mu Sementoja Kami bangga dengan mu Sementoja Alamat Sekolah Menengah Kebangsaan Tok Janggut Jalan Pasir Puteh - Kota Bharu 16800, Pasir Puteh Kelantan, Malaysia Telefon = 6097866334 Faks = 6097860368 Pengasas sekolah Pengetua pertama sekolah ini ialah Tuan Haji Lan Hawari Bin Ahmad. Beliau dilahirkan pada tahun 1937 dan mula memegang jawatan pengetua sekolah pada 1 Januari 1965. Beliau telah berkhidmat selama 2 tahun 8 bulan dan pada 30 Ogos 1967, beliau telah melanjutkan pengajian di Belton College, England. Beliau telah menamatkan perkhidmatan pada tahun 1992 dan telah meninggal dunia sewaktu menunaikan haji di Mekah pada 29 Mei 1992. Bekas pengetua sekolah Allahyarham Tn.Hj.Lan Hawari b Ahmad 31.01.65 - 31.12.67 Tn.Hj.Omar b Hj.Ismail 01.01.67 - 31.05.70 Tn. Hj.Omar b Ismail 21.01.71 - 31.12.70 B.A Tn. Hj.Nik Mohd. Amin b Hj.Nik Jaafar 01.01.73 - 31.01.75 Tn. Hj.Mohd. Jelani b Jaafar 01.12.75 - 31.03.82 Tn. Hj.Hussein b Ahmad 01.10.82 - 15.01.84 Tn. Hj. Alwi b Hj. Yusoff 01.02.84 - 15.01.87 Tn. Hj.Nik Yusoff b Hj.Daud 01.02.88 - 01.02.90 Tn. Hj.Ramlee b Mohd. Zain 03.02.90 - 01.04.91 Tn. Che' Daud@Zakaria b Yacob 02.04.91 - 15.11.95 Tn. Hj.Mohd. Salleh b Hj. Hussain 16.11.95 - 15.08.96 Tn. Hj.Azmin b Ag.Chik 16.11.96 - . .2001 Ismail Bin Ghazali En.Maharon Bin Hamat 16.07.07 - . . . Tn. Hj. Omran bin Sidek Tn. Hj. Iberahim bin Mat 2011-2014 Pn. Hjh Noor Khairiyah Khor bt Abdullah Jun 2014 Rujukan Majalah SEMENTOJA, Bilangan 30 1996. ms 11. Pautan luar Menteri Pelajaran, Encik Mohd Khir Johari, semasa merasmikan pembukaan Sekolah Menengah Rendah Pasir Putih pada 15 Oktober 1966